STS+-+114

__**STS 114 - Reintoarcerea in Cosmos**__

Dupa tragedia navetei Columbia, distrusa în timpul reintrarii în atmosfera, în ziua de 1 februarie 2003, NASA a decis ca nu va mai trimite oameni în spatiu, pâna când nu vor fi eliminate toate riscurile posibile. A trebuit sa asteptam mai bine de doi ani, pâna când o naveta americana, Discovery, sa urce din nou în Cosmos. În cele ce urmeaza va redam cronica celor mai importante evenimente din timpul misiunii STS 114, un zbor nu lipsit de emotii. Toate orele sunt în timp universal (UTC). http://www.youtube.com/watch?v=GVUZzlq_90k Marti 26 iulie, ora 1439 Lansare reusita. Naveta Discovery decoleaza, dupa mai multe amânari. Totul a functionat ca la carte, cu exceptia unor desprinderi de spuma izolatoare de pe rezervorul exterior al navetei. Analizele ulterioare vor stabili cât de avariat este scutul termic.

Miercuri, 27 iulie Prima zi pe orbita. Echipajul inspecteaza starea scutului termic, cu ajutorul OBSS (Orbiter Boom Sensor System) pentru a verifica starea scutului termic de pe bordul de atac al aripilor si de pe botul navetei. Nu a fost detectata nici o anomalie. Astronautii Soichi Noguchi (Japonia) si Stephen Robinson (SUA) încep sa îsi pregateasca echipamentele pentru cele trei iesiri extravehiculare prevazute pentru zilele urmatoare. Datorita problemelor cu spuma izolatoare, desprinsa de pe rezervorul exterior al navetei, care a lovit scutul termic, NASA anunta suspendarea zborurilor programate, pâna la gasirea de solutii eficiente pentru înlaturarea oricarui risc de avariere a scutului termic pe perioada decolarii.

Joi, 28 iulie Discovery se cupleaza la ISS, la ora 1108, cu doua minute mai devreme decât era prevazut în planificarea zborului. Nu s-a semnalat nici o problema semnificativa. De remarcat lupingul efectuat de naveta înainte de cuplare, manevra care a permis echipajului de pe ISS (rusul Serghei Krikaliov si americanul John Phillips) sa fotografieze „burta navetei” cu ajutorul unor aparate fotografice digitale de înalta rezolutie. Imaginile au fost transmise catre centrul de control al zborului, pentru a se verifica starea scutului termic al navetei. Tot pentru a verifica scutul termic al navetei s-a mai efectuat, dupa cuplarea la ISS, o manevra în premiera. Bratul robot al ISS a agatat OBSS (la ora 1434), l-a ridicat din cala navetei (la ora 1452), deplasându-l astfel încât sa poata fi prins de bratul robot al navetei (la ora 1514). Astfel aria de acoperire a OBSS a crescut semnificativ, acesta putând obtine imagini de detaliu si de pe „burta” navetei.

Vineri, 29 iulie Ziua a fost dedicata îndeplinirii a doua sarcini principale. Bratul robot al ISS a extras modulul logistic Raffaello din cala navetei si l-a fixat în mecanismul de cuplare de pe modulul Unity, la ora 08:30. A doua sarcina importanta a fost continuare a verificarii starii scutului termic al navetei. Sunt identificate mai multe deteriorari ale scutului termic, dar acestea sunt considerate a fi minore, nepunând în primejdie revenirea navetei. Sunt repertoriate 26 de urme de impact, provocate de spuma izolatoare, desprinsa de pe rezervorul exterior pe timpul decolarii. Acestea au lungimi mai mici de 13 mm. În misiunile anterioare numarul acestora depasea 150, dintre care aproximativ 30 erau mai mari de 25 mm. Aceste informatii ne arata ca solutiile aplicate de NASA au avut rezultate evidente. Dar nu se renunta la suspendarea zborurilor navetelor americane. Deocamdata nu este prevazuta nici o activitate de reparare a scutului termic. Se fac ultimele pregatiri pentru prima activitate extravehiculara.

Sâmbata, 30 iulie Prima activitate extravehiculara. Astronautii Soichi Noguchi si Stephen Robinson încep, cu o ora întârziere, prima lor activitate extravehiculara. Iesirea în spatiu s-a desfasurat între orele 0946 si 1635. În prima parte a activitatii, cei doi astronauti au testat metode de reparare a scutului termic, tehnici care, eventual, vor fi folosite în viitoarele misiuni ale navetei americane. Robinson a aplicat mai întâi un strat de material, numit NOAX (non-oxide adhesive experimental – adeziv experimental fara oxizi), pe o placa din carbon-carbon (materialul de culoare neagra, care acopera zonele cele mai expuse la încalzire, pe timpul reintrarii în atmosfera). Al doilea experiment a constat în aplicare unui material vâscos, pe baza de siliciu si microbile din oxid de siliciu, cu ajutorul unui dispozitiv special, pe câteva „caramizi” ceramice deteriorate intentionat. (Placile din carbon-carbon si „caramizile” ceramice au fost readuse pe Terra, pentru a verifica eficienta tehnologiilor de reparare a scutului termic în cosmos.) Întregul experiment a durat aproximativ doua ore si jumatate. În a doua parte a activitatii extravehiculare s-a efectuat înlocuirea unei antene GPS de pe ISS si au fost refacute conexiunile electrice de la giroscopul numarul 2 de control al atitudinii (CMG-2). (În urma unui scurtcircuit, CMG-2 încetase sa mai functioneze înca din luna martie.) S-au facut si pregatirile pentru înlocuirea CMG-1 care se defectase înca din iunie 2002 (înlocuirea propriu-zisa se va efectua pe 1 august). NASA decide prelungirea cu o zi a misiunii STS 114.

Duminica, 31 iulie Ziua este dedicata transferului de echipamente de pe Discovery pe ISS si pregatirilor pentru cea de-a doua activitate extravehiculara, planificata pentru 1 august. Luni, 1 august Ce-a de-a doua activitate extravehiculara se desfasoara între 0842 si 1556. Noguchi si Robinson înlocuiesc CMG-1. Giroscopul defect va fi readus pe Terra pentru a se stabili cauzele defectiunii. NASA anunta ca în a treia activitate extravehiculara se va încerca extragerea a doua distantiere ceramice deteriorate, dintre placile de carbon-carbon de pe „burta” navetei. În urma analizei imaginilor transmise pe Terra, se pare ca aceste distantiere, care au iesit din lacasurile lor, ar putea duce la cresterea locala a temperaturii pe timpul reintrarii în atmosfera, punând în pericol scutul termic.

Marti, 2 august Se analizeaza procedurile de extragere a distantierelor ceramice. Are loc o convorbire telefonica cu Presedintele SUA.

Miercuri 3 august La ora 0848 începe ce-a de treia activitate extravehiculara, efectuata tot de catre Noguchi si Robinson. În prima parte a activitatii sunt instalate niste panouri cu esantioane de materiale pe structura ISS. În cea de-a doua parte, Stephen Robinson, fixat pe bratul robot al ISS, se deplaseaza pe partea inferioara a navetei, pentru a extrage distantierele ceramice, care îngrijorau pe specialistii de la NASA. Desi parea a fi o manevra complicata (nu mai fusese încercata pâna atunci) extragerea a fost surprinzator de simpla.

Joi, 4 august O zi fara evenimente importante. Practic, continua descarcarea echipamentelor si proviziilor de pe modulul logistic Raffaello (de fapt aceasta activitate s-a desfasurat în fiecare zi, dar noi nu am mai mentionat-o). Dupa competarea transferului, s-au efectuat operatiunile premergatoare decuplarii modulului Raffaello de ISS. Bratul robot de pe ISS, efectueaza transferul OBSS (dispozitivul cu ajutorul caruia a fost inspectat scutul termic) catre naveta Discovery. La NASA se evalueaza posibilitate efectuarii unei iesiri în spatiu suplimentare, pentru a efectua reparatii în zona scutului termic de sub fereastra stânga a cokpitului navetei. În cele din urma, analizându-se fotografiile realizate de astronauti, se considera inutila orice reparatie suplimentara, riscurile pentru naveta fiind minime.

Vineri, 5 august Modulul logistic Raffaello este depus în cala navetei, cu ajutorul bratului robot al ISS. Se desfasoara operatiunile pregatitoare pentru decuplarea de ISS.

Sâmbata, 6 august La ora 0724, dupa o scurta ceremonie de despartire, Discovery de decupleaza de ISS. Aterizarea este prevazuta pentru luni, 8 august.

Luni, 7 august Aterizarea este amânata pentru marti, din cauza conditiilor meteorologice nefavorabile de la Centrul Spatial Kenedy, din Florida.

Marti, 9 august Conditiile meteorologice din Florida sunt în continuare nefavorabile. De aceea centrul de control al zborului decide ca aterizarea sa aiba loc la Baza Edwards, California. Aterizarea are loc cu succes la ora 1211.

http://www.youtube.com/watch?v=GVUZzlq_90k